Άρτζες

Ο Άρτζες (Argeș) είναι ποταμός της νότιας Ρουμανίας, ο όγδοος μεγαλύτερος σε μήκος της χώρας, αριστερός παραπόταμος του Δούναβη.Planul național de management. Sinteza planurilor de management la nivel de bazine/spații hidrografice, anexa 7.1 (PDF, 5 MB). Administrația Națională Apele Române. 2010. pp. 732–737 Το μήκος του Άρτζες φθάνει τα 350 χιλιόμετρα, ενώ η έκταση της λεκάνης απορροής του τα 12.550 τετραγωνικά χιλιόμετρα. Πηγάζει από τα Όρη Φεγκεράς στα Νότια Καρπάθια και εκβάλλει στον Δούναβη στην πόλη Ολτένιτσα. Η μέση παροχή νερού στο στόμιό του είναι 71 κυβικά μέτρα ανά δευτερόλεπτο.

Η κυριότερη πόλη που είναι κτισμένη στις όχθες του Άρτζες είναι το Πιτέστι. Ο άνω ρους του διακόπτεται από το Φράγμα Βιντράρου, που δημιούργησε την τεχνητή Λίμνη Βιντράρου. Πιο πάνω ο ποταμός είναι γνωστός και με την ονομασία Κάπρα (Capra).

Παραπομπές

Κατηγορία:Ποταμοί της Ρουμανίας
Κατηγορία:Παραπόταμοι του Δούναβη